Diari Oficial de la Generalitat Valenciana


Sumari del DOGV 4334, del 12-09-2002 (2002/9718)

DECRET 145/2002, de 10 de setembre, del Govern Valencià, pel qual es determina la composició dels consells d'administració de les autoritats portuàries d'Alacant, Castelló de la Plana i València.
---------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2002/09/10/145/dof/vci/html**

### Dades del document

Número de DOGV
:   4334

Data del DOGV
:   12-09-2002

Secció del DOGV
:   I. DISPOSICIONS GENERALS

Número del document
:   2002/9718


Data del document
:   10-09-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

 Descriptors 

:   * València
    * Alacant
    * Castelló de la Plana
    * instal·lació portuària
    * legislació
    * consell d'administració

DECRET 145/2002, de 10 de setembre, del Govern Valencià, pel qual es determina la composició dels consells d'administració de les autoritats portuàries d'Alacant, Castelló de la Plana i València. [2002/F9718]
  
D'acord amb el que establix l'article 40.1.c) de la Llei 27/1992, de 24 de novembre, de Ports de l'Estat i de la Marina Mercant, modificada per la Llei 62/1997, de 26 de desembre, en el qual es determina que les comunitats autònomes fixaran un nombre de vocals dels consells d'administració de les autoritats portuàries comprés entre 15 i 22, i l'article 40.2, que assenyala que correspondrà a la comunitat autònoma la correcció dels ajustaments percentuals establits en el dit article, va aprovar el Govern Valencià el Decret 44/1998, de 31 de març, pel qual es determina la composició dels consells d'administració de les autoritats portuàries d'Alacant, Castelló i València.
  
En el dit decret es concreta la distribució de vocals en cada un dels consells d'administració, i determina en l'article 1 que, en el de l'Autoritat Portuària d'Alacant, hi haurà un vocal en representació de l'Ajuntament de Torrevieja, i en l'article 2 que, en el Consell d'Administració de l'Autoritat Portuària de Castelló, estarà representat l'Ajuntament de Vinaròs igualment amb un vocal.
  
Mitjançant el Reial Decret 233/2000, de 18 de febrer, en compliment del que disposa l'article 5.2 de l'esmentada Llei 27/1992, s'ha disposat que els ports de Vinaròs, a Castelló, i Torrevieja, a Alacant, deixen de tindre la condició de ports d'interés general i, per tant, es traspasse a la Generalitat Valenciana la titularitat d'aquells.
  
Vist que els ports de Torrevieja i Vinaròs han quedat fora dels àmbits territorials sobre els quals les autoritats portuàries d'Alacant i de Castelló estenen la seua competència, ha de modificar-se el referit Decret 44/1998, amb la finalitat d'atribuir la totalitat de la representació que correspon als municipis en el terme de la qual està localitzada la zona de servici del port, als ajuntaments d'Alacant i de Castelló de la Plana, amb tres membres a cada un en els respectius consells d'administració.
  
D'altra banda, i vist que el referit Decret 44/1998 es veu modificat en dos dels tres articles, s'ha considerat convenient, per raons de major qualitat tècnica de la norma, que es derogue aquell en la seua totalitat i que siga substituït pel present. En este sentit s'ha pronunciat el Consell Jurídic Consultiu de la Comunitat Valenciana que, en el Dictamen 320/1999, considera que una tècnica jurídica adequada en l'elaboració dels texts reglamentaris ha de tractar d'aconseguir, entre altres, el següent objectiu: caràcter complet, de manera que es proporcione tota la normativa aplicable a certa matèria i es derogue, amb tota la plenitud que les circumstàncies fàctiques i jurídiques ho permeten, la regulació anterior.
  
Per això, a proposta del conseller d'Obres Públiques, Urbanisme i Transports, de conformitat amb el Consell Jurídic Consultiu de la Comunitat Valenciana i després de la deliberació del Govern Valencià, en la reunió del dia 10 de setembre de 2002,
  
DECRETE
  
Article 1. El Consell d'Administració de l'Autoritat Portuària d'Alacant.
  
El Consell d'Administració de l'Autoritat Portuària d'Alacant estarà format pel president de l'entitat, el capità marítim, el director i 22 vocals.
  
Els vocals anteriorment determinats seguiran la distribució següent:
  
- Quatre en representació de l'administració general de l'estat.
  
- Tres en representació de l'Ajuntament d'Alacant.
  
- Un en representació de la Cambra Oficial de Comerç, Indústria i Navegació d'Alacant.
  
- Un en representació de les organitzacions empresarials.
  
- Un en representació dels sindicats.
  
- Un en representació del sector de consignataris.
  
- Un en representació del sector d'estibadors.
  
- Un en representació del sector de transitaris.
  
- Nou en representació de la Generalitat Valenciana.
  
Article 2. El Consell d'Administració de l'Autoritat Portuària de Castelló de la Plana.
  
El Consell d'Administració de l'Autoritat Portuària de Castelló de la Plana estarà format pel president de l'entitat, el capità marítim, el director i 22 vocals.
  
Els vocals anteriorment determinats seguiran la distribució següent:
  
- Quatre en representació de l'administració general de l'estat.
  
- Tres en representació de l'Ajuntament de Castelló de la Plana.
  
- Un en representació de la Cambra Oficial de Comerç, Indústria i Navegació de Castelló.
  
- Un en representació de les organitzacions empresarials.
  
- Un en representació dels sindicats.
  
- Un en representació del sector de consignataris.
  
- Un en representació del sector d'estibadors.
  
- Un en representació del sector de transitaris.
  
- Nou en representació de la Generalitat Valenciana.
  
Article 3. El Consell d'Administració de l'Autoritat Portuària de València.
  
El Consell d'Administració de l'Autoritat Portuària de València estarà format pel president de l'entitat, el capità marítim, el director i 22 vocals.
  
Els vocals anteriorment determinats seguiran la distribució següent:
  
- Quatre en representació de l'administració general de l'estat.
  
- Un en representació de l'Ajuntament de València.
  
- Un en representació de l'Ajuntament de Sagunt.
  
- Un en representació de l'Ajuntament de Gandia.
  
- Un en representació de la Cambra Oficial de Comerç, Indústria i Navegació de València.
  
- Un en representació de les organitzacions empresarials.
  
- Un en representació dels sindicats.
  
- Un en representació del sector de consignataris.
  
- Un en representació del sector d'estibadors.
  
- Un en representació del sector de transitaris.
  
- Nou en representació de la Generalitat Valenciana.
  
DISPOSICIÓ DEROGATÒRIA
  
Queda derogat el Decret 44/1998, de 31 de març, del Govern Valencià, pel qual es determina la composició dels consells d'administració de les autoritats portuàries d'Alacant, Castelló i València.
  
DISPOSICIÓ FINAL
  
El present decret entrarà en vigor el sendemà de la publicació en el Diari Oficial de la Generalitat Valenciana.
  
València, 10 de setembre de 2002
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller d'Obres Públiques, Urbanisme i Transports,


Còpia Permalink ELI